Perang Israel−Palestin 2023

Perang Israel-Palestin 2023 atau dinamakan sebagai Taufan al-Aqsa (Dalam Bahasa Arab: طوفان الأقصى) manakala serangan balas Israel dipanggil sebagai Operasi Pedang Besi (). Bermula dengan sebuah operasi ketenteraan mengejut bermula dengan pelancaran roket yang dilancarkan oleh pejuang Briged Izzuddin Al-Qassam dari Semenanjung Gaza disertai dengan penyusupan masuk ke bandar-bandar Israel yang mengelilingi sempadan antara Israel dan Semenanjung Gaza.

Latar Belakang 
Pada 7 Oktober 2023, sebahagian daripada konflik Israel-Palestin, sebuah operasi ketenteraan mengejut bermula dengan pelancaran roket berjumlah kira-kira 5,000 buah telah dilepaskan ke Israel dari Semenanjung Gaza oleh pejuang Hamas dari Palestin, disusuli dengan penyusupan ketenteraan ke dalam Kibbutz (petempatan luar bandar terancang Israel) yang mengelilingi Gaza dan bandar Sderot di Israel).

Sempadan Israel-Gaza juga hancur akibat diletupkan oleh Briged Izzuddin Al-Qassam dan pejuang palestin yang lain dan juga dihancurkan oleh rakyat Palestin di Gaza yang menggunakan jentolak yang menghancurkan pagar sempadan Israel-Gaza.

Pejuang Briged Izzuddin Al-Qassam dan Pejuang Palestin yang lain juga menggunakan jip untuk ke wilayah jajahan 1948 melalui darat dan laut.

Kebanyakkan kem-kem tentera IDF berdekatan dengan sempadan Gaza turut dikuasai oleh Briged Izzuddin Al-Qassam dan pejuang Palestin yang lain.

Briged Izzuddin Al-Qassam juga menawan pegawai, tentera Israel dan rakyat israel salah satunya komander kanan tentera Israel yang ditawan ialah Nimrod Alloni dan juga pembunuhan Leftenan Israel iaitu Kolonel Yonathan, juga pembunuhan mayor general Israel iaitu kolonel Jonathan Steinberg dan masih ramai lago.

Permulaan serangan Palestin juga bertepatan dengan ulang tahun ke-50 Perang Arab–Israel pada 1973.

Sebagai balas, Israel melancarkan serangan ke atas Semenanjung Gaza. Menteri Pertahanan Yoav Galant meluluskan panggilan pasukan simpanan. Pemimpin Hamas, Saleh al-Arouri menyatakan bahawa "Mujahidin" memulakan operasi untuk mempertahankan Masjid Al-Aqsa dan membebaskan tahanan. Briged Izzuddin Al-Qassam menerbitkan gambar tentera Israel yang ditangkap. Trafik navigasi terganggu di lapangan terbang di tengah dan selatan Israel.

Korban

Israel 
Media Israel melaporkan jumlah kematian sekurang-kurangnya 400 orang, manakala 2,000 lagi tercedera.

Palestin 
Berikutan serangan udara Israel sebagai tindak balas, Kementerian Kesihatan Palestin yang diketuai oleh kerajaan Hamas di Gaza melaporkan jumlah kecederaan yang tidak dinyatakan dalam "ramai rakyat". Ia kemudian berkata bahawa 313 orang rakyatnya telah terbunuh manakala 1,788 lain tercedera.

Korban warga asing 
Duta Nepal ke Israel, Kanta Rijal, berkata sekurang-kurangnya tujuh rakyatnya di negara itu cedera dalam serangan itu, dan mereka bersama sepuluh yang lain telah ditahan oleh Hamas di sebuah ladang pertanian di Alumim. Media Israel juga melaporkan bahawa pekerja asing dari Thailand dan Filipina turut ditawan oleh militan Palestin. Kerajaan Thailand mengakui kemungkinan penculikan dua rakyatnya.

Doktor Tanpa Sempadan menyatakan bahawa Israel menyerang hospital yang dikendalikan Indonesia di Semenanjung Gaza, membunuh seorang jururawat, seorang pemandu ambulans dan mencederakan beberapa yang lain.NGO Indonesia, Jawatankuasa Penyelamat Kecemasan Perubatan (MER-C), mengesahkan bahawa salah seorang kakitangannya telah terbunuh dan IDF telah menyasarkan hospitalnya.

Reaksi

Israel 
Siasatan telah dilancarkan berhubung kegagalan pihak berkuasa Israel menghalang serangan daripada berlaku.

Palestin 
Kementerian Pendidikan dan Pengajian Palestin mengumumkan penutupan kesemua sekolah di Semenanjung Gaza sehingga diberitahu kelak. Kementerian Kesihatan Palestin telah merayu untuk sumbangan darah dan bantuan perubatan kritikal.

Antarabangsa 
Pelbagai reaksi antarabangsa yang diterima. Reaksi yang diberikan pemimpin negara termasuk Argentina, Brazil, India, Amerika Syarikat dan kebanyakan negara Eropah berkata Israel mempunyai hak untuk mempertahankan diri daripada serangan bersenjata dan menyifatkan taktik Hamas sebagai keganasan.

Beberapa negara dari Liga Arab termasuk Oman, Yemen, Qatar dan juga negara bukan arab seperti Iran dan Pakistan menyuarakan sokongan mereka kepada Palestin, dan menyalahkan pendudukan haram Israel atas peningkatan keganasan berikut.

Pada 11 Oktober 2023, bekas Perdana Menteri Malaysia Mahathir bin Mohamad berkata beliau menyokong tindakan Palestin khususnya pejuang Hamas yang melakukan serangan mengejut terhadap Israel. Beliau berkata, tindakan Hamas adalah akibat tekanan teruk yang dialami oleh rakyat Palestin sejak sekian lama sehingga tidak mampu berbuat apa melainkan mengatur serangan mengejut.

Rujukan 

Perang melibatkan Israel
Konflik Israel–Palestin
Selenggaraan CS1: Nama yang banyak: authors list
Konflik 2023
Peristiwa Oktober 2023 di Asia
Perang Israel-Palestin 2023